EELNÕU

NARVA LINNAVALITSUS
K O R R A L D U S

Narva				                    	 	                  	      .02.2017. a  nr _____ - k

Soodustuse määramine teede ja tänavate sulgemise maksule
(Narva Vesi AS)

1. ASJAOLUD JA MENETLUSE KÄIK

14.02.2017. a esitas Narva Vesi AS, registrikood 10369373, Narva Linnavalitsuse Linnamajandusametile taotluse, milles palub vabastust  teede ja tänavate sulgemise maksust (240,0 euro) linnatänavate sulgemisel 13.-15.02.2017. a. vee- ja kanalisatsioonivõrgu ehitamiseks aadressil Tapamaja tn 8, Narva.
Narva Linnavolikogu 25.08.2016 otsusega nr 219 „Linnavara otsustuskorras võõrandamine (Tapamaja 8, Narva)“ on võõrandatud Narva linnale kuuluv kinnistu aadressil Tapamaja 8, Narva (katastritunnus 51101:001:0239, kinnistusregistriosa nr 2412050, maa sihtotstarve – elamumaa 100%, pindala 1053 m²) Juri živetjevile tema poja Konstantin živetjevi erivajadustele kohandatud eramaja ehitamiseks. Kohaliku omavalitsuse missiooniks sotsiaalhoolekande valdkonnas on sotsiaalselt vähekaitstud kategooriasse sattunud isikutele ühiskondlikus elus osalemise võimaluste loomine, neid toetades.

2. ÕIGUSLIKUD ALUSED

Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, 
mille kohaselt linnavalitsus lahendab ja korraldab kohaliku elu küsimusi, mis volikogu määruste 
või otsustega või valla- ja linna põhimäärusega on pandud täitmiseks valitsusele.
Narva Linnavolikogu 21.05.2015 määruse nr 18 "Narva linna teede ja tänavate sulgemise 
maks" § 9 lõike 1 võib Narva Linnavalitsus erandjuhul oma korraldusega anda territooriumi 
sulgemismaksu soodustust, lähtudes avalikust huvist ja kui üritus on linnaelu aspektis oluline.

3. OTSUS
       
 Vabastada Narva Vesi AS, registrikood 10369373, teede ja tänavate sulgemise maksust 
 linnatänavate sulgemisel 13.-15.02.2017. a. vee- ja kanalisatsioonivõrgu ehitamiseks aadressil Tapamaja tn 8, Narva.

4. RAKENDUSSÄTTED

4.1.   Narva Linnakantseleil teha korraldus teatavaks Narva Linnavalitsuse Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale 
        halduskohtumenetluse seadustikus sätestatud korras 30 päeva jooksul arvates korralduse 
        teatavakstegemisest.



Tarmo Tammiste 			Ants Liimets	
Linnapea 					Linnasekretär



















